Krabbeedderkopper (familie)

For slekta Krabbeedderkopper (Xysticus), se Krabbeedderkopper

 Aphantochilinae 
 Bominae 
 Dietinae
 Stephanopinae
 Stiphropodinae
 Strophiinae
 Thomisinae 


Krabbeedderkopper (Thomisidae) er en familiegruppe av edderkopper. De jakter ofte fra blomster hvor de venter på byttedyret. Noen arter skifter farger, fra nær hvit, til gul eller lys grønn. Navnet har de fått på grunn av sin sidelangs gange, ved en sammenligning med krabber.

 Utbredelse 
Krabbeedderkopper finnes i nær sagt «hele verden», men mangler på Antarktis og Arktis. 21 arter er registrert i Norge, fordelt i fem slekter. De fleste artene finnes i varmere strøk, i alt er det registrert 2 500 ulike arter i verden.

 Utseende 
Kroppen er todelt i en bakkropp og et hode-bryst parti, kalt cephalothorax. Hodet har forfra en slags firkantet form. Foran på hodet er det åtte øyne, slik som hos de fleste edderkopper. Krabbeedderkopper skiller seg ut ved at de to fremste beina er ekstra kraftige og lange. De to bakerste beina er kortere.

Noen arter skifter farger, blant annet i slekten Misumena, med representanter i Norge. Fargene kan variere fra nær hvit, til gul eller lys grønn, noen ganger med røde flekker eller bånd. Fargeendringen skjer sakte og kan ta flere dager.

 Levevis 
Krabbeedderkopper er i likhet med andre edderkopper predatorer (rovdyr). De har vanligvis en beskjeden synssans. I stedet er disse edderkoppene ekstremt følsomme for vibrasjoner. Disse edderkoppene finner en helst i blomster eller på blad. De baserer seg på snikangrep eller de sitter med åpent fang og venter på at et byttedyr kommer. Byttedyrene er vanligvis fluer eller mygg, men også større insekter som humler. Disse edderkoppenes gift er meget hurtigvirkende, noe som kommer godt med når de angriper bytte som er mye større enn seg selv.

Krabbeedderkopper spinner ikke fangstnett. De har spinnkjertler i bakkroppen. Spinnet brukes til ankertråder (sikkerhetsline) og av hunnen til å lage en kokong til eggene.

Hunner og hanner kommunisererer med et duftstoff, som finnes i hunnens spinntråder. Dette gjør at hannen kan oppspore hunnen for å pare seg. Hunnen lager en skålformet «seng» (halv kokong), hvor hun legger eggene. Etterpå lukkes «sengen» til en kokong.

 Systematisk inndeling 
Krabbeedderkopper er en gruppe med edderkopper og består av omtrent 2 500 arter, i Europa er det 169 arter, medregnet eventuelle underarter. I Norge er det registrert 21 arter.Fauna Europaea Web Service (2004) Fauna Europaea version 1.1,  www.faunaeur.org – utbredelsesdatabase for europeiske dyr. 

 Delgrupper 
 edderkopper
 Opisthothelae 
 Araneomorfe edderkopper (Araneomorphae) 
 Neocribellata [= Labidognatha]
 Entelegynae 
 krabbeedderkopper (Thomisidae)
 Aphantochilinae (3 slekter)
 Bominae (9 slekter)
 Dietinae (32 slekter)
 Stephanopinae (35 slekter)
 Stiphropodinae (3 slekter)
 Strophiinae (8 slekter)
 Thomisinae (67 slekter)

 Europeiske slekter med norske arter 
 Coriarachne flatkrabbeedderkopp Coriarachne depressa (C.L. Koch 1837)
 Diaea bladkrabbeedderkopp Diaea dorsata (Fabricius 1777)
 Firmicus Heriaeus Misumena kameleonedderkopp Misumena vatia (Clerck 1758)
 Misumenops Monaeses Oxysoma krepseedderkopper Ozyptila fjellkrepseedderkopp Ozyptila arctica Kulczynski 1908
 piskkrepseedderkopp Ozyptila atomaria (Panzer 1801)
 praktkrepseedderkopp Ozyptila praticola (C.L. Koch 1837)
 skrukkekrepseedderkopp Ozyptila rauda Simon 1875
 glødkrepseedderkopp Ozyptila trux (Blackwall 1846)
 Pistius Runcinia Synema Thomisus Tmarus krabbeedderkopper Xysticus Xysticus albidus Grese 1909
 teglkrabbeedderkopp Xysticus audax (Schrank 1803)
 kongekrabbeedderkopp Xysticus bifasciatus C.L. Koch 1837
 feltkrabbeedderkopp Xysticus cristatus (Clerck 1758)
 parallellkrabbeedderkopp Xysticus erraticus (Blackwall 1834)
 gruskrabbeedderkopp Xysticus kochi Thorell 1872
 rødkrabbeedderkopp Xysticus lanio C.L. Koch 1835
 stråkrabbeedderkopp Xysticus lineatus (Westring 1851)
 panserkrabbeedderkopp Xysticus luctator (Sundevall, 1833).SABIMA (28. desember 2009): 4 nye edderkopparter i 2009.
 skogkrabbeedderkopp Xysticus luctuosus (Blackwall 1836)
 lappkrabbeedderkopp Xysticus obscurus Collett 1877
 Xysticus sabulosus (Hahn 1832)
 dråpekrabbeedderkopp Xysticus ulmi (Hahn 1832)

 Referanser 

 Litteratur 
 Bergersen, Ove. 1981. Forsidedyret. (Krabbeedderkopper). Insekt-Nytt 6 (4) side 6-7

 Roberts, M.J. (1995) Spiders of Britain & Northern Europe. Harper Collins. ISBN 0-00-219981-5
 Sømme, Lauritz 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. Side 237. ISBN 82-512-0601-4
 Aakra, Kjetil. 2004. En innføring i edderkoppenes verden.'' Insekt-Nytt 29 (1/2) side 43

 Eksterne lenker 

 Krabbeedderkopper. Norsk side. 


Kategori:Edderkoppdyr formelt beskrevet i 1833
Kategori:Dyr formelt beskrevet av Carl J. Sundevall